اسلام آباد (اے پی پی) وزیر مملکت موسمیاتی بدلی زرتاج گل وزیر تینا گچین کاری حلقہ این اے 191ڈیرہ غازی خان نا سیل و سواتی ہند فورٹ منرو ٹی کھلی کچہری اسے ٹی السی ویل آتے بِنگ و اوفتا دمدستی ایسری کن تعلقدار محکمہ غاتے پارت جاری کرے۔ جاری بیان نا رداٹ زرتاج گل فورٹ منرو ڈویلپمنٹ اتھارٹی آفس اٹی انتظامیہ تون اوار کھلی کچہری نا دروشم اٹ فورٹ منرو نا الس نا ویل آتے بِنگ۔ داوخت آ زرتاج گل الس ءِ مون تروک ویل آتا ایسری کن ہمووخت آ تعلقدار انتظامیہ ءِ پرمان جاری کرے۔ کھلی کچہری ٹی فورٹ منرو نا غٹ بنداوی آسراتی تیا ہم گپ و تران مس داوخت آ واپڈا نا آفیسر آک فورٹ منرو ٹی بجلی نا لوڈشیڈنگ نا بابت زرتاج گل ءِ حوال تسر۔ داوخت آ زرتاج گل پارے کہ بھاز زوت فورٹ منرو ٹی دیر و بجلی نا ویل آک زوت ایسر مریرہ۔
